text: উত্তর সেন্টিনেল দ্বীপ হল আন্দামান দ্বীপপুঞ্জের মধ্যে একটি দ্বীপ, বঙ্গোপসাগরের মধ্যে একটি দ্বীপপুঞ্জ। সেখানে দক্ষিণ সেন্টিনেল দ্বীপও রয়েছে। এটি সেন্টিনেলীদের বাসস্থান, এমন একটি উপজাতি যারা বাইরের বিশ্বের সাথে কোনও যোগাযোগকে মেনে নেয়নি, অনেক সময় হিংস্রতার সাথে প্রত্যাখান করেছে। তারা আধুনিক সভ্যতার শেষ যোগাযোগ বিহীন মানুষদের মধ্যে একটি উপজাতি, আধুনিক সভ্যতা কার্যত যাদের ছুঁতে পারেনি।
  
  ১৯৫৬ সালের আন্দামান ও নিকোবর দ্বীপপুঞ্জের আদিবাসী উপজাতি সুরক্ষা আইনের বলে এই দ্বীপে ভ্রমণ এবং পাঁচ নটিক্যাল মাইলের (৯.২৬ কিমি) থেকে কাছাকাছি যে-কোন যোগাযোগের চেষ্টা নিষিদ্ধ, যাতে আবাসিক উপজাতির লোকেদের এমন কোন রোগের সংক্রমণ হতে না পারে যেগুলিতে তাদের কোনরকম প্রতিরোধ ক্ষমতা নেই। ভারতীয় নৌবাহিনীর সেনা, সমুদ্র পথে, এই জায়গায় টহল দেয়। 
   
  প্রশাসনিকভাবে, দ্বীপটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের দক্ষিণ আন্দামান জেলার অন্তর্গত। বাস্তবত, ভারত সরকার দ্বীপপুঞ্জের একান্তে থাকার ইচ্ছেকে স্বীকৃতি দিয়েছে এবং দূর থেকে পর্যবেক্ষণের মধ্যেই নিজেদের ভূমিকা সীমাবদ্ধ করে রেখেছে; মানুষ হত্যা করার জন্য তাদের বিরুদ্ধে কোন মামলা সরকার করে না। দ্বীপটি ভারতীয় সুরক্ষার অধীনে কার্যকরভাবে একটি সার্বভৌম অঞ্চল। ২০১৮ সালে, পর্যটনকে উৎসাহিত করার প্রচেষ্টায়, ভারত সরকার, ২০২২ সালের ৩১শে ডিসেম্বর অবধি, সীমাবদ্ধ অঞ্চল হুকুমনামা (আরএপি) শাসন থেকে ২৯টি দ্বীপকে বাদ দিয়েছে;– যার মধ্যে উত্তর সেন্টিনেল আছে। তবে, ২০১৮ সালের নভেম্বরে সরকারের স্বরাষ্ট্র মন্ত্রক জানিয়েছে যে নিষেধাজ্ঞার শিথিলকরণ কেবল প্রাক-অনুমোদিত ছাড়পত্রের সাথে, গবেষক ও নৃতত্ত্ববিদদের অনুমতি দেওয়ার উদ্দেশ্যেই করা হয়েছিল, সেন্টিনেল দ্বীপগুলি ঘুরে দেখার জন্য।
  
  সেন্টিনালিরা বারবার আগত জাহাজগুলিতে আক্রমণ করেছে। এর ফলে ২০০৬ সালে দুটি জেলে এবং ২০১৮ সালে একজন আমেরিকান ধর্মপ্রচারক, জন অ্যালেন চাউ, মারা যায়।
  
  ভূগোল
  উত্তর সেন্টিনেল দ্বীপটি দক্ষিণ আন্দামান দ্বীপের ওয়ানডুর শহরের  পশ্চিমে,পোর্ট ব্লেয়ারের  পশ্চিমে, এবং দক্ষিণ সেন্টিনেল দ্বীপের  উত্তরে অবস্থিত। এই দ্বীপটি  ক্ষেত্র নিয়ে বিস্তৃত রয়েছে এবং এর বহিঃসীমা মোটামুটি বর্গাকার।
  
  উত্তর সেন্টিনেল দ্বীপটি দ্বারা বেষ্টিত এবং এখানে কোন প্রাকৃতিক বন্দর নেই। উপকূল ছাড়া পুরো দ্বীপটি বনভূমি। দ্বীপটিকে ঘিরে একটি সরু, সাদা-বালিয়াড়ী রয়েছে, তার পিছনে জমি  পর্যন্ত উঁচু হয়ে গেছে, এবং তারপর ধীরে ধীরে কেন্দ্রীয় অংশ অবধি  থেকে  পর্যন্ত উঁচু জমি আছে। দ্বীপের চারপাশে প্রবাল প্রাচীর সমুদ্র সৈকত থেকে  পর্যন্ত বিস্তৃত। প্রবাল প্রাচীরের ধারে একটি বনভূমিময় ক্ষুদ্র দ্বীপ, কনস্ট্যান্স দ্বীপ, বা "কনস্ট্যান্স দ্বীপাণু"ও বলা হয়, দক্ষিণ-পূর্ব সমুদ্র তট থেকে  দূরে অবস্থিত।
  
  ২০০৪ সালে ভারত মহাসাগরের ভূমিকম্পে দ্বীপের নিচে টেকটোনিক প্লেটটিকে কাত করে দিয়েছিল, যার ফলে দ্বীপটি  ওপরে উঠে যায়। এর ফলে আশেপাশের প্রবাল প্রাচীরগুলির অধিকাংশ উন্মোচিত হয়ে পড়েছিল এবং স্থায়ীভাবে শুষ্ক জমি বা অগভীর উপহ্রদে পরিণত হয়ে গিয়েছিল। এর জন্য দ্বীপের সমস্ত সীমানা পশ্চিম এবং দক্ষিণ দিকে - প্রায়  প্রসারিত হয়ে যায় এবং কনস্ট্যান্স দ্বীপটি মূল দ্বীপের সাথে সংযুক্ত হয়ে যায়।
  
  ইতিহাস
  
  আন্দামান আদিবাসীদের মধ্যে অন্যতম ওঙ্গিরা, উত্তর সেন্টিনেল দ্বীপের অস্তিত্ব সম্পর্কে সচেতন ছিল; দ্বীপের জন্য তাদের ঐতিহ্যবাহী নাম চিয়া দাকওকভেয়েহ। দূরবর্তী অবস্থান থেকে যা কিছু দেখা গেছে, তাতে মনে হয়েছে সেন্টিনালীদের সঙ্গে তাদের দৃঢ় সাংস্কৃতিক মিল রয়েছে। তবে, উনিশ শতকে ব্রিটিশরা উত্তর সেন্টিনেল দ্বীপে যে ওঙ্গিদের নিয়ে এসেছিল, তারা সেন্টিনালী ভাষা বুঝতে পারেনি, সুতরাং মনে হয় এই দুই উপজাতির বিচ্ছেদ অনেকদিন আগেই হয়েছে।
  
  তথ্যসূত্র
  
  বহিঃসংযোগ
  
   Geological Survey of India
   The Sentinelese People – history of the Sentinelese and of the island
   Brief factsheet about the indigenous people of the Andaman Islands by the Andaman & Nicobar Administration (archived 10 April 2009)
   "The Andaman Tribes: Victims of Development"
   Video clip from Survival International
   Photographs of the 1981 Primrose rescue
  
  বিষয়শ্রেণী:আন্দামান ও নিকোবর দ্বীপপুঞ্জের দ্বীপ
title: উত্তর সেন্টিনেল দ্বীপ